ΕΠΙΤΡΟΠΗ TON ΕΥΡΩΠΑΪΚΩΝ ΚΟΙΝΟΤΗΤΩΝ 
Βρυξέλλες, 14.07.1995 
COM(95) 355 τελικό 
ΪΙρόταση 
ΑΠΟΦΑΣΗΣ ΤΟΥ ΣΥΜΒΟΥΛΙΟΥ 
σχετικά με μεταβατικά μέτρα που εφαρμόζονται από την 1η Μαρτίου 1995, στο πλαίσιο 
της σύνδεσης των Υπερπόντιων Χωρών και Εδαφών με την Ευρωπαϊκή Κοινότητα 
(υποβληθείσα από την Επιτροπή) 

ΑΙΤΙΟΛΟΓΙΚΗ ΕΚΘΕΣΗ 
Η απόφαση του Συμβουλίου σχετικά με μεταβατικά μέτρα που εφαρμόζονται από 
την 1η Μαρτίου 1995 στο πλαίσιο της σύνδεσης των Υπερπόντιων Χωρών και 
Εδαφών με την Ευρωπαϊκή Κοινότητα αποτελεί το ισοδύναμο, όσον αφορά τις 
ΥΧΕ, της απόφασης του Συμβουλίου ΑΚΕ-ΕΕ με το ίδιο αντικείμενο, όσον αφορά 
τα κράτη ΑΚΕ. 
Το ζητούμενο είναι να διασφαλιστεί η συνέχεια, μετά την 1η Μαρτίου 1995, των 
παρεμβάσεων του 7ου ΕΤΑ υπέρ των ΥΧΕ, στο πλαίσιο του Sysmin και του Stabex. 
Ας σημειωθεί ότι για τις ΥΧΕ δεν προβλέπεται διαρθρωτική προσαρμογή και ότι 
η απόφαση του Συμβουλίου της 25ης Ιουλίου 1991 σχετικά με τη σύνδεση των ΥΧΕ 
δεν περιορίζει χρονικά ούτε το πενταετές κονδύλιο που διατίθεται για τις ενισχύσεις 
έκτακτης ανάγκης και για τους πρόσφυγες ούτε την προγραμματιζόμενη βοήθεια. 
Συνεπώς, κρίνεται σκόπιμο το Συμβούλιο να εγκρίνει την ακόλουθη απόφαση, με 
την οποία αναμένεται ότι θα καλυφθεί η μεταβατική περίοδος, μέχρι την έναρξη 
ισχύος της απόφασης που θα καθορίζει τα νέα μέσα χρηματοδοτικής συνδρομής 
προς τις ΥΧΕ κατά τη δεύτερη πενταετή περίοδο που καλύπτει η απόφαση σύνδεσης 
(8ο ΕΤΑ). 
ΑΠΟΦΑΣΗ ΤΟΥ ΣΥΜΒΟΥΛΙΟΥ ΤΗΣ ΕΥΡΩΠΑΪΚΗΣ ΕΝΩΣΗΣ 
της ../../1995 
σχετικά με μεταβατικά μέτρα που εφαρμόζονται από την 1η Μαρτίου 1995, στο πλαίσιο 
της σύνδεσης των Υπερπόντιων Χωρών και Εδαφών με την Ευρωπαϊκή Κοινότητα 
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, 
Έχοντας υπόψη: 
τη συνθήκη για την ίδρυση της Ευρωπαϊκής Κοινότητας και ιδίως το άρθρο 36, 
την απόφαση αριθ. 91/482/ΕΟΚ του Συμβουλίου της 25ης Ιουλίου 1991 σχετικά με τη 
σύνδεση των Υπερπόντιων Χωρών κοίι Εδαφών με την Ευρωπαϊκή Κοινότητα, η οποία 
καλείται εφεξής "η απόφαση", και ιδίως τα άρθρα 154 και 240, 
την πρόταση της Επιτροπής, 
Εκτιμώντας: 
ότι η απόφαση εφαρμόζεται για περίοδο δέκα ετών, που αρχίζει την 1η Μαρτίου 1995, 
ότι η απόφαση προβλέπει στο άρθρο 154 παράγραφος 4 ότι πρέπει να καθοριστούν τα νέα 
μέσα χρηματοδοτικής συνδρομής για τη δεύτερη πενταετή περίοδο που καλύπτει η απόφαση, 
ότι, εν αναμονή του καθορισμού αυτών των νέων μέσων συνδρομής από το Συμβούλιο, είναι 
απαραίτητο να θεσπιστούν οι κατάλληλες διατάξεις με τη μορφή μεταβατικών μέτρων που 
εφαρμόζονται από την 1η Μαρτίου 1995, 
ΑΠΟΦΑΣΙΖΕΙ: 
Αρθρο 1 
α) Τα υπόλοιπα που αναφέρονται στο άρθρο 119 παράγραφος 2 της απόφασης θα 
χρησιμοποιηθούν, μέχρι να εξαντληθούν, για τους σκοπούς που διευκρινίζονται στο 
άρθρο 114 και θα διατεθούν στο σύστημα Stabex. 
β) Τα υπόλοιπα που αναφέρονται στο άρθρο 142 παράγραφος 2 της απόφασης θα 
χρησιμοποιηθούν, μέχρι να εξαντληθούν, για τους σκοπούς που διευκρινίζονται στο 
άρθρο 137 και θα διατεθούν στην ειδική χρηματοδοτική διευκόλυνση (Sysmin). 
Αρθρο 2 
Το Συμβούλιο θα εξετάσει την εφαρμογή της παρούσας απόφασης, όταν αρχίσει να ισχύει 
η απόφαση που προβλέπεται στο άρθρο 154 παράγραφος 4, η οποία θα καθορίζει τα μέσα 
χρηματοδοτικής συνδρομής για τη δεύτερη πενταετή περίοδο που καλύπτει η απόφαση. 
ΑΡΘΡΟ 3 
Η παρούσα απόφαση αρχίζει να ισχύει την 1η Μαρτίου 1995. 
Βρυξέλλες,... 1995 
Ο Πρόεδρος του 
Συμβουλίου της Ευρωπαϊκής Ένωσης 
h 
ISSN 0254-1483 
COM(95) 355 τελικό 
ΕΓΓΡΑΦΑ 
GR . 01 13 
Αριθ. καταλόγου : CB-CO-95-390-GR-C 
ISBN 92-77-92064-5 
Υπηρεσία Επισήμων Εκδόσεων των Ευρωπαϊκών Κοινοτήτων 
L-2985 Λουζεμβούργο